Vilim II, kralj Engleske
Vilim II (staronormanski: Williame II; 1056 – 2. august 1100) bio je kralj Engleske od 1087. do 1100. Bio je sposoban i ratoboran kralj sa kompleksnim temperamentom. Uspješno je ratovao protiv Škota, normanskih pobunjenika i Francuza. Učvrstio je sjeverne granice Engleske. Nije se ženio. Umro je nakon ranjavanja strijelom tokom lova pod okolnosti koje ostaju mutne. Posredni dokazi ponašanja ljudi oko njega su podigli jaku, ali nedokazanu sumnju za ubistvo. Naslijedio ga je njegov mlađi brat Henrik.